מיכאל הולר

מיכאל (מייק) הולר (1931 - 7 ביוני 2005)  היה עיתונאי, איש רדיו וטלוויזיה ישראלי.

הולר שירת כאיש קבע בחיל הים. הוא החל את דרכו בקול ישראל לאחר שהשדרן משה טימור אירח אותו כמה פעמים בתוכנית המתיחות "זהירות מיקרופון". עם הזמן עבר למחלקת החדשות ואחר כך שימש ככתב הפלילים והמשטרה. כמו כן שידר בגלי צה"ל. הגיש ברשת ב' תוכנית בנושאי מיסטיקה בשם "אחוז החסימה".

במשך שנים ארוכות שימש הולר ככתב הפלילים של קול ישראל. לאחר פרישתו, הנחה בערוץ 33 את התוכנית "על טי.וי", שעסקה במרפאים ותופעות על טבעיות. הוא הגיש את התוכנית "הזקן והים" בערוץ 8, שבה נפגש עם ימאים, ארכאולוגים, דייגים, צוללנים ואנשים הקשורים בדרכים שונות לים.

הולר היה נשוי ואב לשלושה ילדים. הוא נפטר ממחלת הסרטן בשנת 2005, בן 74 במותו. נקבר בבית הקברות בקריית שאול.

קישורים חיצוניים 
 
 מייק הולר הלך לעולמו בגיל 74 באתר וואלה!
 נפטר העיתונאי מייק הולר באתר nrg
 העיתונאי מייק הולר הובא למנוחות באתר הארץ
 
 

מנחי טלוויזיה ישראלים
שדרני רדיו ישראלים
עיתונאים ישראלים
כתבים פליליים
סגל קול ישראל
אישים הקבורים בבית הקברות קריית שאול
ישראלים שנפטרו מסרטן
ישראלים שנולדו ב-1931
ישראלים שנפטרו ב-2005